SELETUSKIRI

***Mulgi valla sotsiaalteenuste korrad:***

***Lapsehoiuteenuse osutamise kord Mulgi vallas***

***Täisealise isiku hoolduse tagamise kord Mulgi vallas***

***Varjupaiga- ja turvakoduteenuse osutamise kord Mulgi vallas***

***Vältimatu sotsiaalabi ja täiendavate vajaduspõhiste sotsiaalteenuste kord Mulgi vallas***

Eelnõude eesmärk: kehtestada Mulgi vallas puuduolevad sotsiaalteenuste taotlemise korrad, mis on kooskõlas Sotsiaalhoolekande seadusega.

Eelnõude sisu: määrused toovad välja teenuste sisu ja teenuste määramise alused ning määruste rakendamise alused.

Määruste mõju: lähtuvalt Sotsiaalhoolekande seadusest on kohalikul omavalitusel kohustus tagada inimestele 13 sotsiaalteenust. Mulgi vallas on kohustuslikust loetelust puudu 4 teenuse korda ning lisaks korrad, mis reguleerivad vältimatu sotsiaalabi ja vajaduspõhiste sotsiaalteenuse taotlemist ja määramist. Korrektsed korrad võimaldavad lihtsamini tutvustada teenuseid inimestele ja samuti võimaldada ametnikel koostada korrektseid haldusakte.

Eelarvele antud teenusekord muutusi kaasa ei too. Teenuseid on ametnikud määranud inimestele vajaduspõhiselt, kasutades selleks kehtivaid seadusi.

Lisa 1 on väljatöötatud sotsiaalteenuste taotlemise vorm.

Määruseid kehtestatakse kohaliku omavalitsuse korralduse seaduse § 6 lõike 1, § 22 lõike 1 punkti 5 ja sotsiaalhoolekande seaduse § 5, § 14 ja § 16 alusel.

Määruste eelnõude algatamise kuupäev on 15.09.2022

Määrused on kavandatud jõustuma üldises korras, kolmandal päeval pärast Riigi Teatajas avaldamist.

Seletuskirja koostaja:

Liana Andruško

sotsiaalnõunik